=== Richard Strauss ===
[[Fil:Robert Sterl Schuch dirigiert Rosenkavalier.jpg|thumb|Robert Sterl Schuch dirigerer ''Der Rosenkavalier''.]] 
[[Richard Strauss]] var stærkt påvirket af Wagner på trods af sin fars modstand. Som syttenårig så han [[Tannhäuser (opera)|Tannhäuser]], [[Lohengrin]] og [[Siegfried (opera)|Siegfried]], men var uimponeret. De tre andre operaer i ''Ringen'' samt ''Tristan und Isolde'' fortryllede ham derimod. Selvom Strauss var mere berømt for sine orkesterværker og [[tonedigt]]e i sine tidlige år som komponist, fik han med ''[[Salome (opera)|Salome]]'' (1905) og ''[[Elektra (opera)|Elektra]]'' (1907) hurtigt etableret sit ry som Tysklands førende komponist. Disse to operaer strakte den tonale musik til bristepunktet med sin stærkt [[kromatik|kromatiske]] musik, de skrappe [[dissonans]]er og uløste [[harmoni]]er. Disse musikalske træk og de grusomme emner, Strauss tog op, viste frem mod [[ekspressionisme]]n. ''Elektra'' markerede også begyndelsen på Strauss' samarbejde med den førende østrigske digter og dramatiker, [[Hugo von Hofmannsthal]], som skabte yderligere fem libretti til komponisten. Med ''[[Rosenkavaleren|Der Rosenkavalier]]'' fra 1910 ændrede Strauss retning og viste udsyn mod [[Mozart]] og [[vals]]emoden i Wien så meget som mod Wagner. Modernistiske kritikere anklagede ham for at "sælge ud", men ''Der Rosenkavalier'' har været en enorm publikumssucces over hele verden. Strauss fortsatte med at ignorere kritikerne og skabte en blanding af farce og høj tragedie med ''[[Ariadne på Naxos|Ariadne auf Naxos]]'', den komplekse allegori ''[[Die Frau ohne Schatten]]'', de mere intime værker, ''[[Intermezzo (opera)|Intermezzo]]'' og ''[[Arabella]]'' samt de mytologiske operaer ''[[Die ägyptische Helena]]'' og ''[[Daphne (opera)|Daphne]]''. Strauss tog afsked med musikteateret med ''[[Capriccio (opera)|Capriccio]]'' fra 1942, et "samtalestykke", som undersøger forholdet mellem ord og musik i operaen som genre.<ref>Artikel om Strauss i ''Viking Opera Guide''.</ref>
Musik